text: Неабходна звярнуць увагу, што на сённяшні мо-мант нефарамальная адукацыя (яе змест, формы, маг-чымыя перспектывы развіцця ва ўзаемадзеянні з фар-мальнай сістэмай) знаходзіцца на этапе станаўлення і афармлення. Шмат якія падыходы з’яўляюцца не дас-таткова вызначанымі альбо супярэчлівымі. Хацелася б, каб часопіс “Адукатар” стаў своеасаблівай пляцоўкой для камунікацыі і прынцыповых узгадненняў розных пунктаў гледжання. Калі гэта сапраўды атрымаецца, мы, магчыма, зробім значны крок у якасным развіцці нашай прафесійнай супольнасці.
  Трэба зазначыць, што ў сваім змесце і спосабе напісання часопіс будзе арыентавацца не толькі выключна на трэнераў, прадстаўнікоў трэцяга сектара, але ж і на шырокую педагагічную грамадскасць. Перш за ўсё, на тых выкладчыкаў, настаўнікаў, метадыстаў, арганізатараў, хто спрабуе ў адукацыйным працэсе не столькі “даваць веды”, а развіваць здольнасці самастойнага мыслення і сацыяльныя кампетэнтнасці. Іх каментары, заўвагі, прапановы, распрацоўкі могуцьтаксама змяшчацца на старонках гэтага выдання.